### 4.5. Περιστροφή

Αυτό το εργαλείο χρησιμοποιείται για περιστροφή της ενεργής στρώσης, επιλογής, ή μονοπατιού. Πατώντας την εικόνα ή την επιλογή με αυτό το εργαλείο ανοίγει ένας διάλογος ρύθμισης περιστροφής. Εκεί, μπορείτε να ορίσετε τον άξονα περιστροφής, σημειωμένο με ένα σημείο και τη γωνία περιστροφής. Μπορείτε να κάνετε το ίδιο σύροντας το δείκτη ποντικιού στην εικόνα ή το σημείο περιστροφής.

#### 4.5.1. Ενεργοποίηση του εργαλείου

Υπάρχουν διαφορετικές δυνατότητες για να ενεργοποιήσετε το εργαλείο:

- Από το κύριο μενού: Εργαλεία → Εργαλεία μετασχηματισμού → Περιστροφή.

- Πατώντας το εικονίδιο του εργαλείου: στην εργαλειοθήκη.

- Πατώντας τη συντόμευση πληκτρολογίου shift+R.

#### 4.5.2. Τροποποιητικά πλήκτρα

Ctrl

  Πατώντας το Ctrl θα περιορίσει τη γωνία περιστροφής σε αυξήσεις 15 μοιρών.

#### 4.5.3. Επιλογές

Σχήμα 14.102. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Μετασχηματισμός, Κατεύθυνση, Παρεμβολή, Περικοπή, Εμφάνιση προβολής προεπισκόπησης, Οδηγοί

  | Σημείωση
  Αυτές οι επιλογές περιγράφονται στις κοινές επιλογές εργαλείων μετασχηματισμού.

Μετασχηματισμός κατεύθυνσης

  Η κατεύθυνση μετασχηματισμού ορίζει τον τρόπο ή την κατεύθυνση περιστροφής μιας στρώσης. Η κανονική κατάσταση θα περιστρέψει τη στρώση όπως θα αναμενόταν. Εάν η στρώση περιστραφεί κατά 10 μοίρες δεξιά, τότε η στρώση θα αποδοθεί ως τέτοια. Αυτή η συμπεριφορά είναι αντίθετη με τη διορθωτική περιστροφή.

  Η διορθωτική περιστροφή χρησιμοποιείται κυρίως για διόρθωση ψηφιακών εικόνων που δεν είναι ίσες. Εάν η εικόνα είναι 13 μοίρες πλάγια, τότε δεν χρειάζεται να προσπαθήσετε να περιστρέψετε κατά αυτή τη γωνία. Χρησιμοποιώντας διορθωτική περιστροφή μπορείτε να περιστρέψετε οπτικά και να ευθυγραμμίσετε τη στρώση με την εικόνα. Επειδή ο μετασχηματισμός αντιστρέφεται, ή εκτελείται αντίστροφα, η εικόνα θα περιστραφεί με αρκετή γωνία για διόρθωση του σφάλματος.

15 μοίρες (Shift)

  15 μοίρες (Shift) θα περιορίσουν την περιστροφή σε γωνίες διαιρέσιμες κατά 15 μοίρες.

#### 4.5.4. Ο διάλογος ρύθμισης περιστροφής

Σχήμα 14.103. Ο διάλογος ρύθμισης περιστροφής

Γωνία

  Εδώ μπορείτε να ορίσετε τη γωνία περιστροφής, από -180° έως +180°, δηλαδή 360°.

Κεντράρισμα X/Y

  Αυτή η επιλογή επιτρέπει τον ορισμό της θέσης του κέντρου περιστροφής, αναπαριστάμενου από έναν σταυρό που περιβάλλεται από έναν κύκλο στην εικόνα. Με πάτημα και σύρσιμο σε αυτό το σημείο μπορείτε να μετακινήσετε αυτό το κέντρο ακόμα και έξω από την εικόνα. Προεπιλεγμένη μονάδα μέτρησης είναι το εικονοστοιχείο, αλλά μπορείτε να το αλλάξετε χρησιμοποιώντας την πτυσσόμενη λίστα.

  Σχήμα 14.104. Το κέντρο περιστροφής

  Η στρώση περιεστραμμένη γύρω από το κέντρο περιστροφής έξω από την εικόνα

Πλήκτρο επαναρύθμισης

  Με αυτό το πλήκτρο μπορείτε να επαναφέρετε τις λαβές μετασχηματισμού στο αρχικό τετράγωνο σχήμα, διατηρώντας παράλληλα τον τρέχοντα μετασχηματισμό και το επίπεδο εστίασης. Αυτό σας επιτρέπει να δημιουργήσετε πιο σύνθετους μετασχηματισμούς πραγματοποιώντας τον μετασχηματισμό σε πολλά βήματα.

| Σημείωση
Μπορείτε επίσης να περιστρέψετε τις στρώσεις με Στρώση → Μετασχηματισμός → Ελεύθερη περιστροφή.... Δείτε Τμήμα 7.51, «Ελεύθερη περιστροφή».

4.4. Περικοπή |  | 4.6. Κλιμάκωση

Report a bug in GIMP Αναφορά σφάλματος τεκμηρίωσης