### 4.11. Μετασχηματισμός λαβής

Αυτό το εργαλείο σας επιτρέπει να εφαρμόσετε διορθώσεις μετακίνησης, περιστροφής, διάτμησης και κλιμάκωσης χρησιμοποιώντας τις λαβές στον καμβά.

Αρχική εικόνα: στρώση κειμένου

Μπορείτε να χρησιμοποιήσετε 1 έως 4 λαβές και το αποτέλεσμα εξαρτάται από τον αριθμό των λαβών. Το εργαλείο δρα σε επιλογή, ή, εάν δεν υπάρχει επιλογή, σε όλη τη στρώση. Η ενεργή λαβή είναι πιο μεγάλη από τις υπόλοιπες. Όταν ο δείκτης του ποντικιού είναι σε λαβή, πηγαίνει με ένα μικρό εικονίδιο που αναπαριστά την τρέχουσα ενέργεια.

Όταν πατάτε και μεταφέρετε μια λαβή, εφαρμόζεται ένας μετασχηματισμός και οι άλλες λαβές παραμένουν στη θέση τους:

- Με 1 λαβή: πατήστε και μεταφέρετε τη λαβή για να μετακινήσετε όλα τα εικονοστοιχεία της επιλογής.

  Σχήμα 14.120. Παράδειγμα για 1 λαβή (Μετακίνηση)

- Με 2 λαβές: όταν πατάτε και μεταφέρετε μια λαβή, περιστρέφετε γύρω από την άλλη λαβή ως κέντρο και κλιμακώνετε την επιλογή, κρατώντας την αναλογία διαστάσεων.

  Σχήμα 14.121. Παράδειγμα 2 λαβών (Περιστροφή και κλιμάκωση)

- Με 3 λαβές: όταν πατάτε και μεταφέρετε μια λαβή, με διάτμηση και κλιμακώνετε την επιλογή, η αναλογία διαστάσεων δεν διατηρείται.

  Σχήμα 14.122. Παράδειγμα 3 λαβών (Διάτμηση και κλιμάκωση)

- Με 4 λαβές: όταν πατάτε και μεταφέρετε μια λαβή, αλλάζετε την προοπτική και κλιμακώνετε την επιλογή, η αναλογία διαστάσεων δεν διατηρείται.

  Σχήμα 14.123. Παράδειγμα για 4 λαβές (Αλλαγή προοπτικής και κλιμάκωση)

#### 4.11.1. Ενεργοποίηση του εργαλείου

Υπάρχουν διαφορετικές δυνατότητες για να ενεργοποιήσετε το εργαλείο:

- Από το κύριο μενού: Εργαλεία → Εργαλεία μετασχηματισμού → Μετασχηματισμός λαβής.

- Πατώντας το εικονίδιο του εργαλείου: στην εργαλειοθήκη.

- Πατώντας τη συντόμευση πληκτρολογίου shift+L.

#### 4.11.2. Τροποποιητικά πλήκτρα

Shift

  Πατήστε το Shift και πατήστε σε μια λαβή για να τη μετακινήσετε.

Ctrl

  Πατήστε το Ctrl και πατήστε σε μια λαβή για να τη μετακινήσετε.

#### 4.11.3. Επιλογές

Σχήμα 14.124. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Μετασχηματισμός, Κατεύθυνση, Παρεμβολή, Περικοπή, Εμφάνιση προβολής προεπισκόπησης, Οδηγοί

  | Σημείωση
  Αυτές οι επιλογές περιγράφονται στις κοινές επιλογές εργαλείων μετασχηματισμού.

Αδιαφάνεια εικόνας

  Για να ορίσετε την αδιαφάνεια της προεπισκόπησης

Κατάσταση λαβής

  Αυτές οι επιλογές περιγράφονται στην ενότητα τροποποιητές πλήκτρων.

4.10. Ενοποιημένος μετασχηματισμός |  | 4.12. Αναστροφή

Report a bug in GIMP Αναφορά σφάλματος τεκμηρίωσης